Nariadenie Komisie (EHS) č. 1516/79
z 19. júla 1979
o úprave a doplnení nariadenia (EHS) č. 1119/79, ktoré ustanovuje osobitné opatrenia na uplatňovanie systému dovozných povolení na osivá
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 2358/71 z 26. októbra 1971 o spoločnej organizácii trhu s osivom [1], naposledy zmenené a doplnené nariadením (EHS) č. 234/79 [2], najmä na jeho článok 4 ods. 2,
keďže nariadenie Komisie (EHS) č. 1119/79 [3] vyžaduje, aby krajina pôvodu bola označená v žiadosti a dovoznom povolení; keďže toto ustanovenie, tak ako je v súčasnosti sformulované, môže vyvolať ťažkosti pri výklade; keďže by malo byť zreteľne vyjadrené, že takéto označenie obsahuje len záväzok dovážať produkt pochádzajúci z nečlenskej krajiny takto označenej;
keďže opatrenia uvedené v tomto nariadení sú v súlade so stanoviskom Riadiaceho výboru pre osivá,
PRIJALA TOTO NARIADENIE:
Článok 1
Článok 4 nariadenia (EHS) č. 1119/79 sa mení a dopĺňa takto:
"Krajina pôvodu je označená v oddieli 14 žiadosti a dovozného povolenia. Povolenie obsahuje záväzok dovážať produkty pochádzajúce z krajiny takto označenej."
Článok 2
Toto nariadenie nadobúda účinnosť tretí deň od uverejnenia v Úradnom vestníku Európskych spoločenstiev.
Bude sa uplatňovať s účinnosťou od 1. júla 1979.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 19. júla 1979